b'\n_START_ARTICLE_\nClub Alpino Italiano\n_START_PARAGRAPH_\nClub Alpino Italiano (CAI) er en paraplyorganisasjon for de (italienskspr\xc3\xa5klige) klatreforeningene i Italia. Alpinklubben arrangerer klatrekonkurranser, driver hytter, merker og vedlikeholder stier, og arbeider for \xc3\xa5 beskytte milj\xc3\xb8et i Alpene. Hovedkvarteret ligger i Milano._NEWLINE_Foreningen ble dannet i 1863 p\xc3\xa5 initiativ av Quintino Sella i Torino. I dag har den ca 315\xc2\xa0000 medlemmer fordelt p\xc3\xa5 over 400 avdelinger og 300 undergrupper, og disponerer over 700 redningshytter og over 400 alpinistbivuakker over hele Alpene og i Appenninene._NEWLINE_Ved siden av CAI finnes det i Italia ogs\xc3\xa5 tysk- og ladinskspr\xc3\xa5klige alpeforeniger i Sydtirol.'